Diari Oficial de la Generalitat Valenciana


Sumari del DOGV 9328, del 29-04-2022 (2022/3578)

RESOLUCIÓ de 21 d'abril de 2022, de la consellera de Sanitat Universal i Salut Pública, per la qual s'acorda l'acreditació per a la indicació, ús i autorització de dispensació de medicaments i productes sanitaris d'ús humà, en l'àmbit de les cures generals i en l'àmbit de les cures especialitzades, de les infermeres i els infermers amb una experiència professional mínima d'un any en centres, serveis i institucions sanitàries de gestió directa dependents de la conselleria competent en matèria de sanitat i adscrits a aquesta, per compte propi, en centres privats o en centres de titularitat pública no dependents de la conselleria.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9328

Data del DOGV
:   29-04-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/3578


Data del document
:   21-04-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Sanitat Universal i Salut Pública
    * establiment hospitalari

RESOLUCIÓ de 21 d'abril de 2022, de la consellera de Sanitat Universal i Salut Pública, per la qual s'acorda l'acreditació per a la indicació, ús i autorització de dispensació de medicaments i productes sanitaris d'ús humà, en l'àmbit de les cures generals i en l'àmbit de les cures especialitzades, de les infermeres i els infermers amb una experiència professional mínima d'un any en centres, serveis i institucions sanitàries de gestió directa dependents de la conselleria competent en matèria de sanitat i adscrits a aquesta, per compte propi, en centres privats o en centres de titularitat pública no dependents de la conselleria. [2022/3578]  
  
  
1. La indicació, ús i autorització per a la dispensació de medicaments i productes sanitaris d'ús humà de les infermeres i els infermers ha demostrat ser eficaç i eficient en tots els països on s'ha implantat. S'ha reduït la despesa sanitària, optimitzat els recursos i millorat la qualitat assistencial i la satisfacció de les persones usuàries dels serveis de salut. De la mateixa manera, és un fet contrastat que la mesura impacta positivament en la seguretat dels pacients, ja que contribueix a reduir l'automedicació, permet detectar més ràpidament els possibles efectes farmacològics adversos i fomenta el compliment i adhesió al tractament farmacològic, alhora que normalitza una realitat quotidiana del desenvolupament de les competències d'aquests professionals.  
  
2. El Reial decret legislatiu 1/2015, de 24 de juliol, pel qual s'aprova el text refós de la Llei de garanties i ús racional dels medicaments i productes sanitaris, va preveure en l'article 79.1 que els infermers podien de manera autònoma indicar, usar i autoritzar la dispensació dels medicaments no subjectes a prescripció mèdica i els productes sanitaris relacionats amb el seu exercici professional, i que el Govern regularia la indicació, ús i autorització de determinats medicaments subjectes a prescripció mèdica per part dels infermers, i també fixaria els criteris generals, els requisits específics i els procediments per a l'acreditació d'aquests professionals.  
3. El Reial decret 954/2015, de 23 d'octubre, pel qual es regula la indicació, ús i autorització de dispensació de medicaments i productes sanitaris d'ús humà per part dels infermers, en la redacció donada pel Reial decret 1302/2018, de 22 d'octubre, després de la Sentència del Tribunal Constitucional 76/2018, de 5 de juliol de 2018, dictada en el conflicte positiu de competències núm. 1866-2016, estableix que correspon, a la persona titular de l'òrgan competent de la comunitat autònoma respectiva, atorgar l'acreditació de les infermeres i els infermers responsables de cures generals i de les infermeres i els infermers responsables de cures especialitzades, per a la indicació, ús i autorització de dispensació de medicaments i productes sanitaris d'ús humà, amb subjecció als requisits regulats en l'article 9 del Reial decret.  
  
Així mateix, l'article 10 del citat Reial decret 954/2015 estableix que el procediment per a l'acreditació de les infermeres i els infermers el regularan les comunitats autònomes en l'àmbit de les seues competències.  
4. En el context del citat marc normatiu s'ha publicat el Decret 145/2020, de 25 de setembre, del Consell, de regulació del procediment d'acreditació per a la indicació, ús i autorització de dispensació de medicaments i productes sanitaris d'ús humà per part d'infermeres i infermers a la Comunitat Valenciana.  
Amb anterioritat a l'entrada en vigor del citat Decret 145/2020 es va publicar una primera resolució d'acreditació, d'1 de juliol de 2019, de les infermeres i infermers que desenvolupaven la seua activitat en l'àmbit de les cures generals en centres, serveis i institucions sanitàries de gestió directa dependents de la conselleria competent en matèria de sanitat i adscrits a aquesta. Amb data 4 de febrer de 2021, es va publicar una segona resolució en què s'acredita d'ofici un nou grup de professionals que complien els requisits establits en l'article 3.1 del Decret 145/2020, de 25 de setembre. Amb data 30 de juliol de 2021, es va publicar una tercera resolució en què s'acredita d'ofici en l'àmbit de les cures especialitzades un nou grup de professionals que complien els requisits establits en l'article 3.2 del Decret 145/2020, de 25 de setembre.  
5. Després de la publicació de les resolucions relatives a l'acreditació d'ofici, es considera procedent aprovar la present resolució d'acreditació tant d'ofici com a sol·licitud de persona interessada en l'àmbit de les cures generals i en l'àmbit de les cures especialitzades per a la indicació, ús i autorització de dispensació de medicaments i productes sanitaris d'ús humà, de les infermeres i els infermers amb una experiència professional mínima d'un any en centres, serveis i institucions sanitàries de gestió directa dependents de la conselleria competent en matèria de sanitat i adscrits a aquesta o en centres privats o de titularitat pública no dependents de la conselleria.  
  
En aquesta resolució, que inclou igualment les i els professionals dels consorcis, s'estableix com a data per al càlcul dels serveis computats per a obtindre la citada acreditació el 31 de desembre de 2021, i cal tindre en compte que el còmput del requisit de l'experiència professional no comprén el període corresponent a la formació especialitzada via infermer intern resident/infermera interna resident (EIR).  
Aquesta nova acreditació prevista en el Decret 145/2020 es realitza d'ofici tenint en compte l'existència de bases de dades pròpies, en les quals es recull informació contrastada i suficient per a garantir la comprovació del compliment del requisit temporal exigit pel Reial decret 954/2015, de 23 d'octubre. Així mateix aquesta nova acreditació es realitza a sol·licitud de persona interessada a través del procediment telemàtic obert al maig de 2021 per a realitzar també l'acreditació de les infermeres i infermers del sector privat, tenint en compte l'existència d'un registre de sol·licituds acompanyades de la corresponent documentació requerida pel Decret 145/2020, i ha sigut revisat i comprovat el compliment dels requisits exigits pel Reial decret 954/2015, de 23 d'octubre.  
6. Des del punt de vista formal, aquesta resolució d'acreditació per a la indicació, ús i autorització de dispensació de medicaments i productes sanitaris d'ús humà de les infermeres i els infermers respecte dels quals consta una experiència professional mínima d'un any en l'àmbit dels centres, serveis i institucions sanitàries de gestió directa dependents de la conselleria competent en matèria de sanitat i adscrits a aquesta, per compte propi, en centres privats o en centres de titularitat pública no dependents de la conselleria, es dicta sobre la base de l'article 36.3 de la Llei 39/2015, d'1 d'octubre, del procediment administratiu comú de les administracions públiques, que preveu que «Quan haja de dictar-se una sèrie d'actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada interessat».  
Aquest acte administratiu serà objecte de publicació en el Diari Oficial de la Generalitat Valenciana (DOGV), d'acord amb l'article 7.6 del Decret 145/2020, de 25 de setembre, que estableix la publicació de la comunicació de la resolució i figuren en annexos separats els diferents grups d'infermeres i infermers susceptibles de l'acreditació o sol·licitants d'aquesta mitjançant el present procediment. Així mateix, la present publicació se sustenta en l'article 45 de la citada Llei 39/2015, per considerar que així ho aconsellen raons d'interés públic relatives a la millora de l'assistència sanitària, mitjançant l'increment de la seua qualitat general i, en particular, en determinats àmbits geogràfics, així com a través d'una reducció de la pressió assistencial, que implicarà una atenció més garantista del compliment dels principis de l'actuació administrativa d'eficàcia, eficiència, economia, suficiència i adequació dels mitjans als fins institucionals i col·laboració a escala assistencial.  
  
7. Quant a l'eficàcia d'aquesta acreditació d'infermeres i infermers, aquesta tindrà efectes des de l'endemà de la seua publicació en el DOGV, de conformitat amb l'article 39.2 de la Llei 39/2015.  
  
Els infermers i les infermeres que obtinguen l'acreditació mitjançant la present resolució i que exercisquen la professió en centres, serveis i institucions sanitàries de gestió directa dependents de la conselleria competent en matèria de sanitat i adscrits a aquesta podran sol·licitar, a través del centre, servei o institució en la qual desenvolupen la seua activitat professional, l'activació dels sistemes d'informació pertinents que li permeten exercir la competència acreditada, amb signatura previa de la credencial de seguretat d'accés a sistemes d'informació.  
Així, en virtut del que s'ha exposat i ateses raons fonamentades d'interés públic, de conformitat amb les competències atribuïdes en el Decret 185/2020, de 16 de novembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, es dicta la següent resolució:  
  
Primer  
Modificar l'annex de la Resolució de febrer de 2021, de la consellera de Sanitat Universal i Salut Pública, per la qual s'acorda l'acreditació per a la indicació, l'ús i l'autorització de dispensació de medicaments i productes sanitaris d'ús humà, en l'àmbit de les cures generals per constar la possessió d'una experiència professional mínima d'un any, computant els serveis prestats des del seu nomenament inicial en l'àmbit del sistema valencià públic de salut fins al dia 30 de setembre de 2020, inclusivament, incloent el personal següent:  
  
  
NIF Cognom 1 Cognom 2 Nom  
\*\*\*7735\*\* MORENO MARTÍNEZ FRANCISCA  
\*\*\*5346\*\* ZARZO GASULL JAVIER  
\*\*\*6906\*\* CAMPOS MARTÍNEZ ANTONIA  
\*\*\*0519\*\* HIRALDO GIMÉNEZ BEGOÑA  
\*\*\*5513\*\* MONTEAGUDO SAHUQUILLO FRANCESC XAVIER  
\*\*\*2905\*\* DEL RIO DELGADO MARÍA ISABEL  
\*\*\*1952\*\* NAVARRO MARTÍNEZ MARÍA JOSÉ  
\*\*\*7847\*\* GRAU VALERO PILAR  
\*\*\*2452\*\* AGULLÓ RODRÍGUEZ PILAR  
\*\*\*0872\*\* ARROYO VICENTE JOSÉ LUIS  
\*\*\*3901\*\* CATALÁN MARTÍNEZ AGUEDA  
\*\*\*5270\*\* LÓPEZ QUILIS MARÍA VICTORIA  
\*\*\*5274\*\* MARTÍNEZ MORENO MARÍA CARMEN  
\*\*\*2828\*\* OLIVARES RODRÍGUEZ CARMEN  
\*\*\*3033\*\* PEÑALVEZ DOLZ ISABEL  
\*\*\*0108\*\* RODRIGO RODRÍGUEZ JUAN  
\*\*\*3133\*\* VILAR CABANES MARÍA ISABEL  
  
  
  
Segon  
Modificar l'annex de la Resolució de 30 de juliol de 2021, de la consellera de Sanitat Universal i Salut Pública, per la qual s'acorda l'acreditació per a la indicació, ús i autorització de dispensació de medicaments i productes sanitaris d'ús humà, en l'àmbit de les cures especialitzades d'infermeria, per constar la possessió d'una experiència professional mínima d'un any, computant els serveis prestats des del seu nomenament inicial en l'àmbit del sistema valencià públic de salut fins al dia 30 de juny de 2021, inclusivament, incloent el personal següent:  
  
  
NIF Cognom 1 Cognom 2 Nom  
\*\*\*6906\*\* CAMPOS MARTÍNEZ ANTONIA  
\*\*\*0519\*\* HIRALDO GIMÉNEZ BEGOÑA  
\*\*\*5513\*\* MONTEAGUDO SAHUQUILLO FRANCESC XAVIER  
\*\*\*2905\*\* DEL RIO DELGADO MARÍA ISABEL  
\*\*\*1952\*\* NAVARRO MARTÍNEZ MARÍA JOSÉ  
\*\*\*7847\*\* GRAU VALERO PILAR  
  
  
  
Tercer  
Acreditar d'ofici les infermeres i els infermers que s'esmenten en l'annex I d'aquesta resolució, per a la indicació, ús i autorització de dispensació de medicaments i productes sanitaris d'ús humà, en l'àmbit de les cures generals i en l'àmbit de les cures especialitzades de les diferents especialitats d'infermeria, atés que consta que posseeixen una experiència professional mínima d'un any en aquest àmbit, computant els serveis prestats en centres, serveis i institucions sanitàries de gestió directa dependents de la conselleria competent en matèria de sanitat i adscrits a aquesta des del seu nomenament inicial en el sistema valencià públic de salut fins al dia 31 de desembre de 2021, inclusivament.  
  
  
Quart  
Acreditar a sol·licitud de persona interessada les infermeres i els infermers que s'esmenten en l'annex II d'aquesta resolució, per a la indicació, ús i autorització de dispensació de medicaments i productes sanitaris d'ús humà, en l'àmbit de les cures generals i en l'àmbit de les cures especialitzades de les diferents especialitats d'infermeria, atés que consta que posseeixen una experiència professional mínima d'un any en aquest àmbit, computant els serveis prestats per compte propi, en centres privats o en centres de titularitat pública no dependents de la conselleria competent en matèria de sanitat fins al dia 31 de desembre de 2021, inclusivament, i els expedients dels quals han sigut tramitats i validats fins a aquesta data per la direcció territorial corresponent.  
  
  
Cinqué  
Publicar sense contingut l'annex III d'aquesta resolució, per trobar-se el curs d'adaptació habilitant en tramitació, per a respectar la numeració continguda en l'article 7.6 del DECRET 145/2020, de 25 de setembre, del Consell, de regulació del procediment d'acreditació per a la indicació, ús i autorització de dispensació de medicaments i productes sanitaris d'ús humà per part de infermeres i infermers en la Comunitat Valenciana.  
  
Sisé  
Denegar les sol·licituds d'acreditació presentades per les persones que s'esmenten en l'annex IV d'aquesta resolució, per a la indicació, ús i autorització de dispensació de medicaments i productes sanitaris d'ús humà, en l'àmbit de les cures generals i en l'àmbit de les cures especialitzades de les diferents especialitats d'infermeria, atés que no compleixen els requisits exigits en el Decret 145/2020, pels motius assenyalats en aquest annex.  
  
Seté  
Ordenar la publicació en el DOGV d'aquesta resolució d'acreditació. Es considera atorgada l'acreditació amb la mera referència a aquesta publicació.  
  
  
Contra aquesta resolució, que posa fi a la via administrativa, es podrà interposar, potestativament, recurs de reposició davant aquest mateix òrgan, en el termini d'un mes, comptat des de l'endemà de la seua publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu davant el jutjat contenciós administratiu que corresponga, en el termini de dos mesos, comptats en els termes ja exposats, d'acord amb els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga exercitar qualsevol altra via que es considere procedent.   
  
València, 21 d'abril de 2022.- La consellera de Sanitat Universal i Salut Pública: Ana Barceló Chico.